L 307/58 Euroopa Liidu Teataja 7.11.2006 KOMISJONI OTSUS, 20. oktoober 2004, riigiabi kohta mida Saksamaa andis Norddeutsche Landesbank — Girozentrale'le (teatavaks tehtud numbri K(2004) 3926 all) (Ainult saksakeelne tekst on autentne) (EMPs kohaldatav tekst) (2006/738/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artikli 88 lõike 2 esimest lõiku, võttes arvesse Euroopa Majanduspiirkonna lepingut, eriti selle artikli 62 lõike 1 punkti a, olles palunud liikmesriigil ja teistel huvitatud isikutel esitada oma märkused vastavalt eespool viidatud sätetele (!) ja võttes neid märkusi arvesse ning arvestades järgmist: 1. MENETLUS Käesolev menetlus on seotud kolme liidumaa asutuse [Landestreuhandstellen, (edaspidi “LTS”)] varade üleandmisega Alam-Saksi liidumaa poolt Norddeutsche Landesbank- Girozentrale'le. Veel on teada kuus juhtumit, mille puhul on algatatud menetlused Saksamaa vastu seoses varade üleandmisega liidumaa pankadesse, eriti Westdeutsche Landesbank Girozentrale'sse (“WestLB”). Komisjon palus oma 12. jaanuari 1993. aasta kirjas Saksamaalt teavet WestLB kapitali suurendamise kohta, mis tulenes elamuehitusorganisatsiooni Wohnungsbauförde- ranstalt (“Wfa”) liitmisest ning samalaadsete omavahendite suurendamise kohta teistes liidumaade Landesbankades. Kirjas paluti määrata kindlaks liidumaa pangad, kes said sellisest varade üleandmisest kasu, ning paluti esitada teavet vastavate tehingute põhjuste kohta. Saksamaa ametiasutused vastasid 16. märtsil ja 17. septem- bril 1993. aasta kirjades. Oma 10. novembri ja 13. detsem- bri 1993. aasta kirjades palus komisjon esitada lisateavet ning Saksamaa vastas kirjaga 8. märtsil 1994. ()) ELT C 81, 4.4.2003, lk 2. C) ) Bundesverband deutscher Banken e.V. (“BdB”), Saksamaal loodud erapankasid esindav ühendus, teavitas komisjoni muu hulgas sellest, et vastavalt 17. detsembri 1991. aastal vastuvõetud seadusele anti Alam-Saksi osa elamuehituse, põllumajanduse, kaubanduse ja tööstuse edendamisega seotud varadest üle NordLB'le. Üleandmine jõustus 31. det- sembril 1991. Seetõttu kasvasid NordLB käsutuses olevad omavahendid ning BdB arvates moonutasid konkurentsi NordLB kasuks, kuna osapooled ei olnud kokku leppinud tasus vastavalt turumajandusliku investeerimise põhimõt- tele. Oma teises kirjas esitas BdB ametliku kaebuse ning palus komisjonil algatada EÜ asutamislepingu artikli 93 lõike 2 (praegu artikli 88 lõike 2) kohase menetluse Saksamaa vastu. 1995. aasta veebruaris ja märtsis ning 1996. aasta detsembris liitus mitu panka BdB esitanud kaebusega. Kõigepealt uuris komisjon varade üleandmist WestLB'sse, kuid teatas, et vaatleb teistesse pankadesse, sealhulgas NordLB'sse tehtud üleandmisi nimetatud juhtumi uurimis- tulemuste valguses (?). Lõpuks võttis komisjon 1999. aastal vastu otsuse 2000/392/EÜ ), mille kohaselt abimeede (erinevus makstud tasu ja tavalise turutasu vahel) loeti ühisturuga kokkusobimatuks ja mis tuleks seega tagasi nõuda. Selle otsuse tühistas Euroopa Ühenduste Esimese Astme Kohus 6. märtsil 2003, kuna kahe teguri kohta, mida kasutati nõuetekohase tasu arvutamiseks, ei olnud esitatud piisavalt põhjendusi. Samas nõustus kohus muude aspektidega. Saades teada, et kaebuse esitaja, WestLB, ja Nordrhein-Westfaleni vahel oli kokkulepe, võttis komisjon 20. oktoobril 2004 vastu uue otsuse, milles võeti arvesse kohtu kriitikat. 1. septembril 1999. aastal saatis komisjon Saksamaale taotluse teabe saamiseks teistesse Landesbankadesse tehtud varade ülekannete kohta. 8. detsembri 1999. aasta kirjaga EÜT C 140, 5.5.1998, lk 9. EÜTL 150, 23.6.2000, lk 1; hagid, milles vaidlustatakse, et otsuse on esitanud Saksamaa (kohtuasi C-376/99), Nordrhein-Westfalen (koh- tuasi T-233/99) ja WestLB (kohtuasi T-228/99). Komisjon on algatanud ka menetluse asutamislepingu rikkumise kohta (kohtuasi C-209/00).